open-index/open-wikipedia-markdown huggingface dataset:
Henriette Hagelien

**Henriette Hagelien** (født Galtung Døsvig 1943 i Bergen) er en norsk billedkunstner. Hun har sitt atelier på Nordås ved Bergen og bor i Provence tre måneder i året. Hun lar seg inspirere av naturens klare og sterke farger og i de grove strøkene med palettkniven lar hun fargene eksplodere på lerretet i etter hvert mer abstrakte former.

## Bakgrunn
I 1970-1971 var hun student i Aix-en-Provence. Som utallige andre kunstnere, ble hun inspirert av lyset og fargene i Provence. Hun vandret i Cezannes landskap rundt Aix og hun besøkte van Goghs områder rundt Arles. Picasso og Chagall levde og virket fortsatt i Provence på den tiden. De hadde nettopp fått sine egne museer i Antibes og Nice hvor Henriette kunne studere deres teknikk. Slik begynte det. Hjemme igjen i Bergen ble hun elev av Lise Landmark von Krogh. Hun valgte palettkniven som sitt hovedinstrument og deltok på en rekke kollektive utstillinger.

## Separatutstillinger
I 1986 hadde hun sin første separatutstilling i Galleri Liv i Oslo og i Galleri Nikolai i Bergen og i 1987 på Rekkjetunet på Tysnes, i Vesta-Hygeas vestibyle i Fyllingsdalen og i Galleri Primstaven på Nesttun. I 1988 hadde hun separatutstilling i Sønset Galleri i Tønsberg, i 1990 i Galerie Granet i Aix-en-Provence, i 1991 i Galleri Smigården i Sandnes og i 1994 på Årbakka i Tysnes.

Galleri Primstaven på Nesttun ved Bergen ble Henriette Hageliens faste galleri fra 1990 inntil galleriet stengte sine dører i 2010. Der har hun også hatt separatutstillinger hvert tredje år. I tillegg har hun hatt separatutstillinger hvert tredje år i Arendal mellom 1988 og 2011.I 2015 og 2017 hadde hun separatutstillinger på Vedholmen Galleri på Os.

I 1996 deponerte hun på oppfordring en hel utstilling på onkologisk avdeling på Haukeland sykehus der pasientene venter på kreftbehandling.

## Familie
Henriette Hagelien er gift med høyesterettsadvokat Per Hagelien og mor til bransjedirektør Even Hagelien i NHO Service og handel.

## Referanser
Henrik I

**Henrik I**, **Henrik 1.**, **Heinrich I**, **Henrique I**, **Henry I** eller **Henri I**, kan vise til:

## Herskere
### Konger eller høyere
* Henrik I av England (1068–1135)
* Henrik I av Frankrike (1008–1060)
* Henrik I av Jerusalem også kjent som Henrik II av Champagne (1166–1197)
* Henrique I av Kongo (d. 1568)
* Henrik I av Flandern også kjent som Henrik I av Konstantinopel (1174–1216)
* Henrik I av Sachsen, Tysklands konge (876–936)
* Henrik I av Castilla (1204–1217)
* Henrik I av Portugal (1512–1580)
* Henri Christophe også kjent som Henrik I av Haiti (1767–1820)

### Hertuger eller lavere
* Henrik I av Bayern (ca. 920–955)
* Henrik I, hertug av Brabant (ca. 1165–1235)
* Henrik I, hertug av Guise (1550–1588)
* Henrik I, hertug av Lorraine (1563–1624)
* Henrik I, hertug av Münsterberg-Oels (1448–1498)
* Henrik I av Østerrike, markgreve av Østerrike (død 1018)
* Henrik I av Champagne, greve av Champagne (1127–1181)
* Henrik I av Kypros (1217–1253)
* Henrik I av Hessen, landgreve av Hessen (1244–1308)
* Henrik I av Jawor (1292/96–ca. 1346)
* Henrik I av Navarra (ca. 1244–1274)
* Henrik I av Ziębice (ca.  1350 – etter 8. august 1366)
* Henrik I av Polen, hertug av Polen (1163–1238)
* Henrik I, fyrste av Condé (1552–1588)
* Henrik I, fyrste av Mecklenburg-Güstrow (ca. 1245–1291)
* Henrik I, markgreve av saksisk Ostmark (1070–1103)
* Henrik I av Savoie, Duc de Nemours (1572–1632)

## Andre
* Henri I de Montmorency (1534–1614)
Ohmb

**Ohmb** er et norsk indierockband startet i 2004, men ble først utgitt i 2014. Medlemmene Kyrre Alvær og Herman Bondeson har spilt sammen i tidligere Østfold-prosjekter som Fascination og The Source. 

Sangene har utviklet seg som gammeldagse brevvekslinger fra det 18. århundre på teknologi fra det 21. Ohmb lager melodisentrerte låter i grenselandet pop og rock, men tangerer både elektronika, vise- og fortellertradisjon, med noe innslag av jazz.

## Medlemmer
* Herman Bondeson – bass, piano, orgel og vokal
* Kyrre Alvær – gitar, perkusjon, trommer, synth og vokal
* Susanne Walle - Vokal (gjest)
* Alex Quinn (fra 2017)

## Diskografi
**Brazilian Song  -* singel *(2019)*
**Alone -* singel *(2019)*
**Promise -* singel *(2018)*
**Left the Building -* singel *(2018)*
**Ohmb* - EP (2018)
* *Wild Tales* – EP (2017)
* *Still Here* – singel (2016)
* *My Denial*  – singel (2016)
* *Solar System* – singel (2015)
* *Goodbye* – singel (2015)
* *Summertime* – singel (2015)
* *Lifelong* – singel (2015)
* *Sunday Evening Sound* – singel (2014)
Alain Paruit

**Alain Paruit** (født **Alain Herskovits**, 1939 i Paris, død 9. juni 2009 i Paris) var en fransk-rumensk oversetter. Han er blitt kalt «den beste oversetteren av rumensk litteratur til fransk.»

Faren hans, Endre Herskovits, opprinnelig fra Brașov i Romania, hadde studert medisin i Paris, der han ble kjent med Micheline-Christiane, som han giftet seg med, og som han fikk fire barn med. Ettersom faren hadde kontakt med rumenske spioner som ble sendt til Frankrike etter at Romania kom under kommunistisk styre, ble han arrestert og utvist til Romania i juni 1948. Resten av familien reiste etter i oktober samme år og de bosatte seg i București, der Alain gikk på gymnas. På Universitetet i București studerte han fransk språk og litteratur, og etterpå arbeidet han som tolk, oversetter av rumensk litteratur til fransk og ved den rumenske statlige kringkastingen, som hadde radioprogrammer med propaganda ment for utlandet på fremmedspråk, bl.a. på fransk.

Han fikk tillatelse av rumensk myndigheter til å bosette seg sammen med sin nystartede familie igjen i Frankrike i 1969 (der han brukte morens etternavn), og arbeidet først i en bokhandel. Senere oversatte han flere rumenske forfattere til fransk, ofte for forlaget Gallimard. Han arbeidet i omtrent sytten år som oppleser for den rumenske avdelingen av Radio Free Europes Paris-kontor. Han var også et aktivt medlem av den såkalte «Komitéen for beskyttelse av menneskerettighetene i Romania», som ble opprettet i Paris i 1977.

Han oversatte bøker av Mircea Eliade, Paul Goma, Dumitru Țepeneag, Emil Cioran, Nichita Stănescu, Ana Blandiana, Mihail Sebastian, Gabriela Adameșteanu, Norman Manea, Al. Vona, Mircea Cărtărescu m.fl.

Sønnen hans, André, ble født i 1965.

## Bøker
* *Les Barbelés du rire* (Albatros, 1978)

## Æresbevisninger
* Oversetterpremie gitt av Neptun-festivalen, 2006

## Referanser
U.S. Route 70

**U.S Route 70**  (også kalt **U.S. Highway 70** eller med forkortelsen  **US 70**) er en amerikansk hovedvei som løper fra Arizona til Nord-Carolinas kyst. Det meste av den tilsvarer den tidligere *[[Lee Highway]]*.

Før Interstate-systemet var fullført ble U.S. Highway 70 noen ganger omtalt som «Broadway of America», ettersom den var en av de viktigste ferdselsårer tvers over landet.

## Eksterne lenker
*
Oxychilus (Tauroxychilus)

***Oxychilus (Tauroxychilus)*** er en underslekt av slekten *[[Oxychilus]]* av glanssnegler som tilhører landlevende lungesnegler. De er små snegler med et tynt skiveformet skall.

Underslekten er terrestrisk.
__NOTOC__

## Referanser


## Litteratur
* Giusti F. & Manganelli G. 2002. *Redescription of two west European Oxychilus species: O. alliarius (Miller, 1822) and O. helveticus (Blum, 1881), and notes on the systematics of Oxychilus Fitzinger, 1833 (Gastropoda: Pulmonata: Zonitidae).* Journal of Conchology, May 2002 , Volume 37, Part: 5. 455 sider. 

## Eksterne lenker
*
San Antonio River (Texas)

**San Antonio River** er en 384&nbsp;km lang elv i den amerikanske delstaten Texas. 

## Elveløp
San Antonio-elven har utspring i *Brackenridge Park* i San Antonio. Derfra løper den, godt sikret av murer, gjennom bykjernen langs *River Walk*; her trafikkerer flate turistbåter. Fra San Antonio renner den i sørøstlig retning mot Mexicogolfen, og munner ut der sammen med Guadalupe River i San Antonio Bay. San Antonio har ikke særlig dybde man kan trafikkeres med mindre motorbåter. Elven har et nedbørsdfelt på 10&nbsp;700&nbsp;km².

Den krysser fem *counties*:  Bexar, Goliad, Karnes, Refugio, and Wilson.

## Sideelver
San Antonio River har to større (Medina River og Cibolo Creek) og flere mindre sideelver, som – likesom sin egentlige kildeelv *[[Salado Creek]]* – til tider er tørre. Elven har ingen oppdemninger, men kan likevel tildels tjene til irrigasjon.

## Historie

Som første europeer krysset Álvar Núñez Cabeza de Vaca elven i året 1535. Grunnleggelsen av byen San Antonio fulgte i 1718. Så ble det anlagt fem spanske misjonsstasjoner langs elven; den mest kjente er *[[Alamo misjonsstasjon|The Alamo]]*.

## Referanser


## Eksterne lenker
* 
* San Antonio River Authority
Skrukkebuktvatnet

**Skrukkebuktvatnet** eller **Neverskrukkevatn** (nordsamisk: *Guhkesjávri*) er en innsjø i Sør-Varanger kommune i Finnmark. Den ligger sør for Fylkesvei 8850, mellom Langvasseid i vest og Brattli i øst, og har et areal på . Innsjøen har utløp mot øst til Fjellheimbekken, som renner til Skrukkebukta på vestsida av Pasvikelva. Dypeste punktet er 28,3 meter.

## Referanser
Erik Call

**Erik Call** (født 12. mai 1981 i La Crosse, Wisconsin) er en amerikansk filmskaper, manusforfatter, filmfotograf og skuespiller.

Erik Call har norske røtter, og skrev manus til fjernsynsserien *Møkkakaffe* som ble vist på NRK i november og desember 2013. Serien består av syv episder, og starter med at to familier blir tilkalt til sykehuset etter en alvorlig bilulykke. På sykehuset oppdager de to familiene at de er pårørende til to menn som av en ukjent grunn befant seg i samme bil, og mens de to mennene ligger hardt skadet forsøker familiene deres å forstå hva som har foregått i forkant av ulykken. Dialogene føres dels på tegnspråk, dels som tale.

I 2016 viste NRK et dokumentarprogram med tittelen *Eriks arv*, som følger Calls reise fra Minnesota tilbake til hans norske forfars lille gårdsbruk på Vestlandet.

## Filmografi

### Manusforfatter
* 2013: *Møkkakaffe* (tv-serie)
* 2013: *Baby I Try for You (Tim Sweeney)* (kortfilm)
* 2012: *It's my role!* (kortfillm)
* 2011: *Raw* (kortfilm)
* 2009: *Glee* (kortfilm (video))
* 2004: *Rangeland Romances* (kortfilm)

### Editor
* 2013: *California School for the Deaf* (dokumentar)
* 2013: *Baby I Try for You (Tim Sweeney)* (kortfilm)
* 2011: *Raw* (kortfilm)
* 2009: *Glee* (kortfilm (video))

## Referanser


## Eksterne lenker
*
Refugio (Texas)

**Refugio** er administrativt sete i Refugio County i Texas.  Etter 2010 års folketelling hadde Refugio 2&nbsp;890 innbyggere.

Byen ligger ved krysset mellom U.S. Highways 183 og 77 på nordre bredd av Mission River sørøst i Texas, ca 50&nbsp;km fra Mexicogolfen.

## Kjente personer fra Refugio
* Joseph L. Galloway, forfatter
* Nolan Ryan, baseballspiller

## Referanser
Elias Ashmole

**Elias Ashmole** (født 23. mai 1617 i Lichfield, død 18. mai 1692) var en engelsk antikvar og grunnleggeren av Ashmolean museum i Oxford.

Ashmole kvalifiserte seg i 1638 som advokat, og innehadde flere embeder i krisetiden i England. Han hadde sterk interesse for astrologi, og i de følgende årene beskjeftiget han seg med heraldikk og antikvitetsforskning. Ashmole var en grunnleggerne av Royal Society i 1660. Hans museum var det første kuriositetskabinett i riket. Samlingen sto ferdig i 1683, og ble etter hans død donert til universitetets bibliotek.

## Referanser
U.S. Route 83

**U.S. Route 83** er en av de lengste nord-sørlige veiene i USA. Veien er 3&nbsp;048&nbsp;km lang og ble nummerert i 1926.

Route 83 begynner ved Westhope i Nord-Dakota ved den kanadiske grense, der len tilsluttes den kanadiske veien Manitoba provincial highway 83. Veien går sørover gjennom delstatene Nord-Dakota, Sør-Dakota, Nebraska, Kansas, Oklahoma og Texas, og slutter i Brownsville i Texas ved Veteran's International Bridge som krysser grensen til Mexico.
Fortifikationsverket

**Fortifikationsverket** er et svensk statlig forvaltningsorgan som sorterer under Finansdepartementet og har ansvar for å forvalte en viss del av statens faste eiendommer, slik som eiendommer til forsvarsformål.

## Historikk
Fortifikationsverkets historikk går tilbake til 1635 da Kungliga Fortifikationen ble opprettet. Gjennom forsvarsbeslutningen av 1936 ble det i 1937 gjennomført en oppdeling av Kungliga Fortifikationen til Ingenjörstrupperna, Signaltrupperna og Fortifikationskåren. Senere, gjennom forsvarsbeslutningen av 1948, ble Fortifikationsförvaltningen opprettet og i 1994 ble navnet Fortifikationsverket innført, samtidig som etaten ble en frittstående myndighet under Forsvarsdepartementet. I 1997 tok etaten over eiendomsansvaret fra Försvarsmakten og i 1999 ble den overført til Finansdepartementet.

I Regjeringen Reinfeldts budsjettproposisjon for 2012 (2011/12:1) ble det foreslått en omstrukturering av Fortifikationsverket, dette etter en utredning som var blitt overlevert til regjeringen i april 2011, Fi 2009:04 og SOU 2011:31. Utredning foreslo at Fortifikationsverkets åpne eiendomsbistand sammen med Specialfastigheter slås sammen til ett selskap. Videre ble det foreslått at Försvarsmaktens forsvarsanlegg (sikre fjellanlegg) og utenlandsleirer overføres til Försvarsmaktens regi, samt at statlige bygningsminner (som anvendes i virksomhet) overføres til Statens Fastighetsverk. I 2012 skulle Riksdagen beslutte, etter ny proposisjon fra regjeringen, hvordan det statlige eiendomsforvaltningen skulle se ut og arbeide.

I begynnelsen av september 2013 ble det foreslått at både Fortifikationsverket og Statens Fastighetsverk skulle legges ned og sammen danne en ny myndighet. Onsdag den 18. desember 2013 besluttet regjeringen å ikke gjennomføre noen nedleggelse, som innebærer at såvel Fortifikationsverket som Statens Fastighetsverk forblir i eksisterende form.

## Se også
* Statens fastighetsverk
* Specialfastigheter

## Referanser


## Eksterne lenker
* Offisielt nettsted
Carpathica

***Carpathica*** er bløtdyr og utgjør en slekt av de landlevende lungesneglene. Flere av artene har et skiveformet tynt skall.

Slekten er terrestrisk.
__NOTOC__

## Referanser


## Litteratur
* Hesse, P. 1927. *Unsere Land- & Süsswasser-Mollusken*, 3rd ed. 47 sider.

## Eksterne lenker
*
Abdi İpekçi Arena

**Abdi İpekçi Arena** er en innendørs flerbrukshall i distriktet Zeytinburnu i Istanbul i Tyrkia. Arenaen ligger like utenfor de antikke bymurene i Yedikule. Arenaen ble tegnet i 1979 og åpnet dørene i 1989, flere år forsinket. Bygningen er oppkalt etter den anerkjente tyrkiske journalisten og avisredaktøren Abdi İpekçi som ble skutt og drept i 1979.

Arenaen har en publikumskapasitet på  publikummere. Den brukes til nasjonale og internasjonale idrettsarrangementer som basketball, volleyball, fribryting og vektløfting. Arenaen har også huset kongresser, konserter og underholdningsarrangementer. Eurovision Song Contest 2004 ble arrangert i arenaen. 

## Referanser
I Will Always Love You

«**I Will Always Love You**» er en countrylåt komponert og spilt inn av sangartisten Dolly Parton. Sangen ble utgitt i 1974 som den andre singelen på Partons studioalbum *[[Jolene (album)|Jolene]]*. Parton skrev låten til sin tidligere samarbeidspartner Porter Wagoner etter at hun bestemte seg for å satse på en solokarrière.

Partons originalinnspilling ble en kommersiell suksess og gikk til topps på *[[Billboard]]*s countryliste. Hun spilte den inn på nytt for filmmusikalen *[[Det beste lille gledeshuset i Texas]]* (1982), og Partons originalversjon er også med i Martin Scorceses dramafilm *[[Alice bor her ikke lenger]]* (1974). Musikkforfatteren Curtis W. Ellison skrev i boken *Country Music Culture: From Hard Times to Heaven* (1995) at «låten demonstrerer Dolly Partons appell som låtskriver i popmarkedet».

Sangen har blitt tolket av en rekke artister, blant annet Whitney Houston og Linda Ronstadt.

## Whitney Houstons innspilling
Sangartisten Whitney Houston spilte inn en ny versjon av låten for thrillerfilmen *[[Bodyguard]]* (1992). Hun skulle egentlig spille inn Jimmy Ruffins «What Becomes of the Brokenhearted», men den ble allerede brukt i komedien *[[Stekte grønne tomater]]* (1991). Medspilleren Kevin Costner foreslo å bruke «I Will Always Love You», og plateprodusenten David Foster omarrangerte låten til en R&B-ballade.

Houstons innspilling ble en stor suksess og lå på toppen av Billboard Hot 100 i 14 uker. Houston vant to Grammy Awards for sangarbeidet, og musikkvideoen vant publikumsprisen People's Choice Award. Det amerikanske filminstituttet (AFI) har kåret Houstons innspilling til filmhistoriens 65. beste filmlåt fra USA. Magasinet *[[Billboard]]* kåret innspillingen til historiens 6. beste kjærlighetssang. Houstons versjon er en av tidenes mest solgte singler.

Sangen ble igjen populær etter Houstons dødsfall i 2012. Beyoncé og Jennifer Hudson fremførte begge låten til minne om Houston etter at dødsfallet ble kjent.

## Andre versjoner
* Linda Ronstadt spilte inn låten på albumet *Prisoner in Disguise* fra 1975.
* LeAnn Rimes spilte inn sangen på albumet *Unchained Melody: The Early Years* fra 1997.
* Nicole Kidman og Ewan McGregor sang deler av låten i filmmusikalen *[[Moulin Rouge!]]* fra 2001.
* Rein Alexander spilte inn låten på albumet *[[Song For You]]* fra 2007.
* Amber Riley fremførte sangen i tredje sesong av musikalserien *[[Glee]]*.
* Reidun Sæther fremførte låten i finalen av *[[Stjernekamp]]* i 2014.

## Referanser


## Eksterne lenker
*
VM i roing 1962

**[[Verdensmesterskapet i roing|VM i roing]] 1962** ble arrangert i Luzern i Sveits i 1962.

## Referanser


## Eksterne lenker
*
Junior-VM på skøyter 1990

**[[Junior-VM på skøyter]] 1990**, det 17. offisielle juniorverdensmesterskapet i ISU-regi, ble arrangert i No Mori Skating Centre i Obihiro, Japan den 2., 3. og 4. mars 1990.

De tekniske arrangørene var Japan Skating Federation og Hokkaido Skating Union.

## Medaljevinnere – sammenlagt

## Resultater
### Sammenlagt kvinner

### Sammenlagt menn

## Referanser




## Litteratur
* 
* 
* 

## Eksterne lenker
* 
* 
*  
*  
*  Junior-VM på skøyter 1990 resultatmeny for både kvinner og menn på www.ISU.html.infostradasports.com
Investigatory Powers Commissioner’s Office

**Investigatory Powers Commissioner’s Office** (**IPCO**) er et britisk kontrollorgan som fører tilsyn med myndighetenes bruk av særskilte etterforskningsmetoder etter loven Investigatory Powers Act. Ved opprettelsen tok IPCO over oppgaver fra tre rettslige kontrollorganer – *Chief Surveillance Commissioner*, *Interception of Communications Commissioner* og *Intelligence Services Commissioner* – samt ansvar for forhåndsgodkjennelse av visse politiaktiviteter regulert av Police Act 1997.

IPCO vil ha omkring 70 ansatte, hvorav:

* ca. 15 rettslige kommissærer – sittende og nylig pensjonerte dommere fra High Court, Court of Appeal og Supreme Court;
* et teknisk rådgivende panel av vitenskapelige eksperter og
* nærmere 50 fast ansatte, inkludert inspektører, jurister og kommunikasjonsspesialister.

## Referanser
Slaget ved Kersjenets

***Slaget ved Kersjenets*** (originaltittel: russisk: *Се́ча при Ке́рженце*, *Secha pri Kerzhentse*) er en sovjetisk animert kortfilm fra 1971 regissert av Jurij Norstein og Ivan Ivanov-Vano. 

Filmen han ingen dialog. 

## Referanser


## Eksterne lenker
*
Cibania transsilvanica

***Cibania transsilvanica*** er bløtdyr og utgjør en art av de landlevende lungesneglene.
__NOTOC__

********* Underfamilie *[[Daudebardiinae]]* Kobelt, 1906
********** Slekt *[[Cibania]]* A.J. Wagner, 1914
*********** *[[Cibania nana]]* Grossu, 1969
*********** ***Cibania transsilvanica*** E. A. Bielz, 1859

## Referanser


## Litteratur
* Hesse, P. 1927. *Unsere Land- & Süsswasser-Mollusken*, 3rd ed. 47 sider.

## Eksterne lenker
*
Port Isabel

**Port Isabel** er en småby i Cameron County i USA. Ved folketellingen i 2010 hadde tettstedet 5&nbsp;006 innbyggere. Port Isabel ligger sør i delstaten Texas, nær grensen til Mexico.

Port Isabel har et areal på 35,4&nbsp;km², hvorav 17,4&nbsp;km² er land og 18&nbsp;km² er vannområde. Port Isabel ligger på vestsiden av den sørlige enden av Laguna Madre, som er skilt fra Mexicogolfen av den lange barriereøya Padre Island. Til Padre Island finnes en veiforbindelse til samfunnet South Padre Island via *Queen Isabella Causeway*. Like øst for byen er Padre Island skilt fra Brazos Island mot sør av en naturlig kanal, som fortsetter forbi Port Isabel til grensebyen Brownsville under navnet *Brownsville Ship Channel* (del av Intracoastal Waterway).

## Referanser


## Eksterne lenker
* 
*  Innbyggertall 2010 - 2019 – United States Census Bureau
Slaget ved Goliad

**Slaget ved Goliad** var den andre kamphandlingen under Texasrevolusjonen. Tidlig på morgenen den 9. oktober 1835 angrep anglo-amerikanske texas-settlere de meksikanske styrker garnisjonert i  Presidio La Bahía, et fort nær den meksikantexanske bosettingen Goliad. La Bahía lå halvveis mellom den eneste andre store meksikanske garnisonen (i Presidio San Antonio de Bexar) og den da viktige havnen Copano.

I september begynte texianerne å legge planer om å ta den meksikanske general Martín Perfecto de Cos til fange mens han var underveis til Goliad for å prøve å få slutt på urolighetene i Texas.  Planen ble først avvist av sentralkomiteen som koordinerte opprøret. Men noen dager etter den texianske seier i slaget ved Gonzales begynte kaptein George Collinsworth og medlemmer av den texianske  militsen i Matagorda å rykke frem mot Goliad. Texianerne fant snart ut at Cos og hans menn allerede hadde begynt å forflytte seg til San Antonio de Béxar, men fortsatte fremmarsjen.

Garnisonen i La Bahía var tynt bemannet og kunne ikke effektivt forsvare fortets perimeter. Med hjelp av økser lånt fra landsbyfolket klarte texianerne å hogge seg gjennom døren og komme seg inn i anlegget innen de fleste soldatene skjønte at de var der.Etter en halvtimes kamp kapitulerte garnisjonen under oberst Juan López Sandoval.  

Én meksikansk soldat var falt og tre andre såret, mens bare én texianer var blitt såret. Flertallet av de meksikanske soldater ble beordret å forlate landet, og texianerne konfiskerte forsyninger verdt $10.000 foruten flere kanoner, som de så transporterte til den texianske hær til bruk under beleiringen av Béxar. 

Seieren isolerte Cos' menn i Béxar fra kysten og tvang dem til å sette sin lit til en lang marsj over land for å be om og motta forsterkninger eller forsyninger.

## Litteratur
*
*
*
*
Ralph Morgan

**Ralph Morgan**, født 6. juli 1883 i New York, død 11. juni 1956, var en amerikansk skuespiller. Han var bror till skuespilleren Frank Morgan.

Morgan var ordfører for Screen Actors Guild 1933, samt 1938-1940.

## Filmografi (utvalg)
*1933 – *[[Makten og æren]]*
*1934 – *[[Den lille verdenskrig]]*
*1937 – *[[Emile Zolas liv]]*
*1944 – *[[Goebbels og kvinnene]]*
*1948 – *[[Sword of the Avenger]]*

## Referanser


## Eksterne lenker
*
Matagorda (Texas)

**Matagorda** er en census-designated place i Matagorda County, nær utløpet av Colorado River på kysten av Texas i USA. I 2010 var befolkningen på 503. Matagorda først og fremst et turistmål. Her er det  strender som kan nås med kjæøretøyer og enda flere man kan nå med båt. Matagorda er endepunkt for State Highway 60 og begynnelsen av Farm to Market Road 2031, som krysser Intracoastal Waterway og fører til Mexicogolfen.

## Historie
Matagorda er det tredje eldste by i Texas. Den ble etablert i 1827 da Stephen F. Austin fikk tillatelse fra den meksikanske regjering til å bygge en by for å beskytte ankommende nybyggere. Elias R. Wightman, som var en avStephen F. Austins tidlige * surveyors*, dro til Matagorda i 1829 med 60 immigrerende settlere.

## Referanser


## Eksterne lenker
* 
* 
* Matagorda Beach information
* Matagorda Beach Cam
* Matagorda Chamber of Commerce
Frida Wankel Maseng

**Frida Barbra Wankel Maseng** (født 31. oktober 1886 på Kambo i Moss, død 2. november 1982 på Høvik) var en norsk maler.

## Biografi
Frida Wankel var oppvokst på Kambo gård utenfor Moss med velstående foreldre, Georg Reinholt Wankel og Sigrid Wankel f. Ring.

Sammen med søsteren Charlotte ble Frida sendt på kunstskole hos Jacob Sømme og Harriet Backer. Søstrene dro til Paris i 1910, og studerte der ved Académie Matisse. Frida ble imidlertid ikke lenge i Paris.

Hun giftet seg med den norske offiseren og diplomaten Einar Maseng.

Frida deltok på Høstutstillingen i 1928, 1930 og 1938. Hun var kunstanmelder i Asker og Bærums Budstikke i flere år fra 1933. Våren 1941 hadde hun separatutstilling i Trondheim.

Fra 1952 til 1965 drev hun sin egen malerskole på Høvik.

## Verv
Frida Wankel Maseng var medlem av Bildende Kunstnerinners Forening, og en periode var hun styremedlem i foreningen. Hun var også medlem av Landsforeningen Norske Malere, og satt en periode som styremedlem også i denne foreningen.

## Referanser
Ragnhild Ender

**Ragnhild Ender** (født 10. april 1886 i Kristiania, død 19. desember 1973 i Oslo) var en norsk maler og grafiker.

## Familie
Hun var datter av Helga f. Sørenssen og Axel Ender. Faren var maler og billedhugger, og datteren Ragnhild arvet hans kunstneriske anlegg.

## Kunstnerisk virke
Ragnhild Ender utdannet seg til kunstner ved Statens Håndverks- og Industriskole. Hennes lærere var maleren og grafikeren Johan Nordhagen og maleren Theodor Ludvig Wilberg. Deretter var hun elev ved Christian Krohgs malerskole og ved Statens kunstakademi fra 1910 til 1911. I tillegg til Christian Krohg hadde hun Halfdan Strøm som lærer i denne perioden. Hun fikk også veiledning av Erik Werenskiold og Henrik Sørensen.

Hun debuterte som maler på Høstutstillingen i 1911. Da den kjente og fryktede kunstkritikeren Jappe Nilssen anmeldte Høstutstillingen 1914 i Dagbladet, omtalte han Ragnhild Enders arbeider i rosende ordelag:„Ragnhild Ender, som man vil huske fra de sidste utstillinger, har et godt, litet interiør med en ung pike, og et kraftig landskap fra Øistesø; særlig er himmelen og bakgrunden paa det sidste helt fortrinlig, bare skade, at forgrunden er for letvindt og rutinemæssig behandlet.“I tidens løp ble grafikken stadig viktigere i hennes kunstneriske uttrykk.

## Referanser


## Eksterne lenker
* *[https://nkl.snl.no/Ragnhild_Ender Ragnhild Ender]*, Store Norske Leksikon (Norsk kunstnerleksikon)
Hereford (Texas)

**Hereford** er en by i den amerikanske delstaten Texas, i Texas Panhandle-området, med et areal på 14,5&nbsp;km² og en folkemengde på  innbyggere (2000). Hereford er administrativt sete i Deaf Smith County.

Hereford ble grunnlagt etter at Pecos and Northern Texas Railways jernbanestrekning mellom Amarillo og Farwell var ferdigstilt i 1899. Først het stedet **Blue Water**. De føderale postmyndighetene påpekte senere at det allerede fantes et sted ved navn Blue Water i Texas. Da ble navnet endret til Hereford etter kvegrasen som rancheierne L.R. Bradley og Rat Howell hadde ført med seg til området.

## Referanser


## Eksterne lenker
*
Holmvatnet (Sameti i Sør-Varanger)

**Holmvatnet** (nordsamisk: *Suolojávri*, kvensk: *Saarijärvi*) er en innsjø i Sør-Varanger kommune i Finnmark. Holmvatnet ligger rundt en kilometer nordøst for Store Sameti og 12 kilometer nord for grenda Sameti.

## Referanser
Little Elm (Texas)

**Little Elm** er en by i Denton County i Texas i USA,og er del av storbyområdet Dallas-Fort Worth Metroplex. Den er en forstad til Dallas. Befolkningen var på 3.646 ved folketellingen i  2000. Ti år senere var tallet kommet opp til 25.898, noe som innebar at Little Elm var en av de raskest voksende byer i USA relativs til størrelse.

## Referanser


## Eksterne lenker
*
Cuero (Texas)

**Cuero** er en by i den amerikanske delstaten Texas med et areal på av 12,8&nbsp;km² og en folkemengde på 6.571 innbyggere (2000). Cuero er administrativt hovedsete i DeWitt County.

Under de store kvegdrivene fra det sørlige Texas nordover til Kansas langs den såkalte *[[Chisholm Trail]]* før jernbaneutbyggingen i området, var Cuevo et viktig handelsdepot på veien.

## Referanser


## Eksterne lenker
* 
* Handbook of Texas Online
Wichita Falls (Texas)

**Wichita Falls** er en by i Wichita County i delstaten Texas i USA med 97&nbsp;252 innbyggere (2006). Wichita er administrativt sete (*county seat*) i Wichita County.

## Referanser


## Eksterne lenker
*
Paint Creek (Texas)

**Paint Creek** er et kommunefritt område sørøst i Haskell County i Texas, 64&nbsp;km nord for Abilene. Stedet har fått navn etter elva Paint Creek som renner i området og som er hovedkilde for Lake Stamford, vannmagasinet for Stamford. Stedet, som hadde 324 innbyggere i 2010, er hjemstedet til Rick Perry, Texas sin 47. guvernør og den som satt lengst i vervet.

## Kilder
* 
* Sontag, Deborah. "Paint Creek, the Town Perry Left Behind". *[[The New York Times]]*. September 19, 2011.
Chisholm Trail

**Chisholm Trail** var en viktig amerikansk krøttersti eller snarere en rute for å drive kveg fra sør i Texas til jernbanestasjonen for kvegtransport ca 800 km lenger nord i Abilene i staten Kansas.

Veien ble benyttet i hovedsak mellom 1867 og 1887, for å drive kveget til *[[Kansas Pacific Railway]]s* jernbanestasjon i Abilene, kvorfra de ble ført på krøttervogner østover i landet. *Chisholm Trail* var den vestlige rute for den såkalte *[[Texas Road]]* (også kaslt *East Shawnee Trail*). Den ble oppkalt etter Jesse Chisholm, som allerede innen den amerikanske borgerkrig hadde anlagt en rekke *Trading Posts* (handels- og poststasjoner) langsetter ruten, og slik skapt den eneste relevante infrastruktur på steppelandet. Selv benyttet han aldri ruten for noen egen kvegsdrift.

## Historie
Under borgerkrigen kunne ikke kveget fra Sørstatene fraktes til statene i Nord, slik at flokkene vokste og prisene falt i Texas, som stod på konføderasjonens side. I 1866 lå prisen for et dyr i Texas ikke mer enn 4 US-Dollar, mens den i Nordstatene, sørlig i øst, kunne være på 40 $.

I 1867 åpnet Joseph G. McCoy kvegmottak (*Stockyard*) i Abilene i Kansas. Han oppfordret texanske kvegbønder til å drive sine kvegflokker dit, der det største mottaket vest for Kansas City dermed ble realisert.

O. W. Wheeler og hans partnere benyttet *Chisholm Trail* og ført i 1867 en flokk på 2400 kveg til Abilene. De ble de første av etterhvert fem millioner texanske kveg som kom til Kansas langs *Chisholm Trail* gjennom årene.

Fra 1867 til 1871 sluttet ruten i Abilene. Senere var det mottakssjernbanestasjoner i Newton i Kansas og Wichita i Kansas som skulle dominere. Fra 1883 til 1887 var det Caldwell i Kansas som var siste stopp.

I 1885 begynte denne kvegtransporten å avta på grunn av byggingen av Missouri-Kansas-Texas Railroad.

## Filmer
**The Old Chisholm Trail* (1942), av Elmer Clifton
**[[Red River (1948)|Red River]]* (1948), av Howard Hawks

## Eksterne lenker
* 
*Chisholm Trail
*Historikk fra „Kansas Heritage Group“
Helene Gundersen

**Helene Gustava Gundersen** (født 25. februar 1858 på Brandbu, død 22. april 1934 i Oslo) var en norsk maler.

## Liv og virke
#### Utdannelse
Helene Gundersen var omkring 1880 elev ved Knud Bergsliens malerskole. Sammen med Signe Scheel var hun i 1881 den første malereleven til Christian Krohg. I 1882–1883 var hun elev av Carl Gussow i Berlin.
Hun gjennomførte etter 1915 studiereiser til Italia, og spesielt til Siena og Firenze.


File:Gundersen Helene - Ved et vindu.jpg|Gundersen Helene: Ved et vindu
File:Helene Gundersen - Fra Majorstuen - Oslo Museum - OB.01237.jpg|Helene Gundersen: Fra Majorstuen - Oslo Museum
File:Helene Gundersen - Johannes kirke - Oslo Museum - OB.01868.jpg|Helene Gundersen: Johannes kirke - Oslo Museum
File:Portrett av Theodor Christian Anton Broch OB.0005.jpg|Helene Gundersen: Portrett av Theodor Christian Anton Broch


#### Kunstnerisk virke
Gundersens uttrykk var sterkt preget av Gussows realisme, og i 1883 debuterte hun på Høstutstillingen med nettopp Gussow-studier. Blant Gundersens tidligere malerier er særlig hennes bilder med figurer i interiører verdt å fremheve. Lysvirkninger i rom går som en rød tråd gjennom hele hennes kunstnerskap fra 1880-årene. Hun medvirket på Høstutstillingen i mange år helt til 1933, var representert ved Jubileumsutstillingen på Frogner 1914 og i Göteborgs kunstforening i 1915. Hun stilte også ut i Oslo Kunstforening i perioden 1887–1927, med bilder til utlodning ti ganger.

Gundersen stelte i årene 1895–1912 for sin syke mor på Brandbu, og var dermed lite produktiv i denne perioden. Fra omkring 1914 var hun bosatt i Kristiania, og var langt mer aktiv som kunster, med produksjon like til sin død. Hun skildret i denne perioden interiører fra blant annet gamle stuer på Folkemuseet, Maihaugen og Baroniet Rosendal. I 1914 malte hun interiører fra Johanneskirken i Kristiania og fra Tingelstad gamle kirke på Hadeland, og malte i 1916 altertavlen i Solvorn kirke. På Hadeland utførte hun også flere landskapsmalerier. Hun bodde i 1920-årene på Majorstuen, og har skildret flere bymiljøer der. To utsiktsbilder fra hennes egen leilighet finnes på Oslo Bymuseum.

Hun var en av mange norske malere som på 1800-tallet og begynnelsen av 1900-tallet dro til Gudbrandsdalen for å male.

To bilder av Helene Gundersen er å finne i samlingen til museet Tromp's Huys i Vlieland, et hus som tilhørte kunstneren Betzy Akersloot-Berg.

## Stipender, reiser og utenlandsopphold
* 1885: Finnes legat
* 1888: Finnes legat
* Studiereiser til Italia

## Familie
Helene Gundersen var datter av gårdbruker og handelsmann Christian Gundersen og Karen Fougner av slekten Fougner. Hun forble ugift.

## Referanser


## Kilder
* 

## Eksterne lenker
* *[https://nkl.snl.no/Helene_Gundersen Helene Gundersen]*, artikkel i Norsk Kunstnerleksikon (Store norske leksikon)
Henrik III

**Henrik III**, **Henrik 3.**, **Heinrich III**, **Enrique III**, **Henry III** eller **Henri III**, kan vise til:

## Herskere
### Konger eller høyere
* Henrik III av det tysk-romerske rike, tysk-romersk keiser (1017–1056)
* Henrik III av Sachsen, også kjent som Henrik Løven (1129–1195)
* Henrik III av England (1207–1272)
* Henrik III av Castilla (1379–1406)
* Henrik III av Frankrike (1551–1589), også Polens konge og storfyrste av Litauen
* Henrik III av Navarra (1553–1610), senere kong Henrik IV av Frankrike

### Hertuger eller lavere
* Henrik III av Bayern (940–989)
* Henrik III av Brabant (ca. 1230–1261)
* Henrik III, greve av Champagne, (1244–1274), også kong Henrik I av Navarra
* Henrik III, markgreve av Meissen (1215–1288)
* Henrik III den hvite, hertug av Wrocław (1230–1266)
* Henrik III, fyrste av Anhalt-Aschersleben (d. 1307)
* Henrik III, hertug av Głogów (1251/60 – 1309)
* Henrik III, hertug av Mecklenburg (ca. 1337–1383)
* Henrik III av Nassau-Breda (1483–1538)
* Henrik III, hertug av Münsterberg-Oels (1542–1587)
Picnic (film)

***Picnic*** er en amerikansk romantisk dramakomedie fra 1955. Filmen er basert på William Inges skuespill *[[Picnic (skuespill)|Picnic]]*, som vant Pulitzerprisen for drama i 1953. Joshua Logan regisserte både Broadway-oppsetningen og spillefilmen. William Holden, Kim Novak og Rosalind Russell spiller hovedrollene, mens Susan Strasberg og Cliff Robertson har biroller. Filmen handler om en omstreifer som gjør furore når han ankommer en liten landsby i Kansas på Labor Day.

*Picnic* hadde premiere på utvalgte kinoer i USA høsten 1955, men den offisielle kinopremieren var 16. februar 1956. Filmen fikk god kritikk og ble nominert til seks Oscar-priser under den 28. Oscar-utdelingen. Den vant priser for beste scenografi, farger og beste filmklipp, og ble nominert til beste film, beste regi (Logan), beste mannlige birolle (Arthur O'Connell) og beste drama- eller komediemusikk (George Duning). Logan vant for øvrig en Golden Globe for regiarbeidet.

Det amerikanske filminstituttet (AFI) har kåret *Picnic* til tidenes 59. beste kjærlighetsfilm fra USA.

## Handling
Den barske og tøffe omstreiferen Hal Carter (William Holden) har levd et sorgløst dagdriverliv og gått fra jobb til jobb, men nå vil starte på nytt med blanke ark. Han drar til en liten landsby i Kansas på Labor Day for å oppsøke sin gamle kamerat Alan (Cliff Robertson) og får jobb i kornkammeret hans. Carter har høye forventninger om å få orden på livet sitt, men det oppstår problemer når han, med sin uimotståelige sjarm, trekker til seg hver eneste kvinne i mils omkrets. Blant dem er 19 år gamle Madge Owens (Kim Novak), en vakker ung kvinne som tilfeldigvis også er Alans kjæreste.

## Medvirkende
* William Holden som Hal Carter
* Kim Novak som Marjorie «Madge» Owens
* Betty Field som Flo Owens
* Susan Strasberg som Millie Owens
* Cliff Robertson som Alan Benson
* Rosalind Russell som Rosemary
* Arthur O'Connell som Howard Bevans
* Verna Felton som Helen Potts
* Reta Shaw som Irma Kronkite
* Raymond Bailey som Mr. Benson
* Nick Adams som Bomber

## Referanser


## Eksterne lenker
*
Intracoastal Waterway

**Intracoastal Waterway** (ICW) er en skipsled på 4&nbsp;800 kilometer langs Atlanterhavet og Mexicogolfen i USA. 

Leden går fra Boston i Massachusetts, sørover langs Atlanterhavet og rundt sørsiden av Florida, deretter følger den golfkysten til Brownsville i Texas. Noen deler av vannveien består av naturlige innløp, laguner, brakkvannselver, bukter og sund, mens andre er kunstige kanaler. Leden gir en navigerbar og tollfri rute langs kysten, uten de mange farene som følger med reise på det åpne hav.

ICW blir vedlikeholdt av føderale myndigheter og er mange steder forbundet med kanaler og vannveier som går innover i landet. Opprinnelig var ICW tenkt å skulle danne et sammenhengende strekk fra New York til Brownsville, men kanalen som skulle skjære gjennom Florida ble ikke fullført. Skipstrafikken går nå rundt kysten av Florida, og leden er delt i to seksjoner: den nordlige delen langs atlanterhavskysten og den sørlige langs golfkysten.

## Atlantic Intracoastal Waterway
Den atlantiske delen av ICW går fra Boston til Key West i Florida. Leden består av flere kunstige kanaler, blant annet Cape Cod-kanalen, Chesapeake & Delaware-kanalen og Albemarle & Chesapeake-kanalen. Minste dybde er 1,9 meter i Dismal Swamp-kanalen i Virginia og Nord-Carolina. Industriområdene nord for Norfolk i Virginia har mye kommersiell skipstrafikk, mens vannveien i sør hovedsakelig er til fritidsbruk.

## Gulf Intracoastal Waterway
Golfseksjonen går 1&nbsp;800 kilometer mellom Brownsville i Texas og Apalacheebukta i Florida. Mye av strekningen ligger skjermet bak barriereøyer, og er om lag 3-4 meter dyp. Vannveien er ikke direkte koblet til den atlantiske delen, unntatt gjennom den grunne Okeechobeekanalen sør i Florida. Mest kommersiell skipstrafikk er det mellom Mobile, New Orleans og Houston. Det er forbindelse til Mississippi-elvesystemet.

## Historie
Idéen om ICW stammer fra finansminister Albert Gallatin, som i 1808 foreslo et system av kanaler som skulle koble Boston havn med Brownsville havn. Kongressen avviste den fullstendige planen, men i løpet av de følgende årtier gjennomførte U.S. Army Corps of Engineers en rekke undersøkelser, og konstruksjonen begynte på ulike seksjoner. Private investeringer spilte også en rolle i utviklingen.

Under andre verdenskrig ble den atlantiske rutens betydning stor når det gjaldt å unngå trusselen fra tyske ubåter langs kysten.

## Referanser


## Eksterne lenker
*
Lille Spurvvatnet

**Lille Spurvvatnet** (nordsamisk: *Šiššaluoppal*) er en innsjø i Sør-Varanger kommune i Finnmark. Den ligger i Pasvikdalen, rundt 10 kilometer nord for bygda Vaggatem. Sjøen har et areal på  og utløpet er mot øst til Spurvbekken.

## Referanser
Camino Real de Tierra Adentro

**Camino Real de Tierra Adentro**, oftest bare kalt **El Camino Real** (også kalt **[[Chihuahua (by)|Chihuahua]] Trail** om sin nordre strekning) var en 2560 kilometer lang transportled som knyttet sammen Santa Fe i det som i dag er det amerikanske New Mexico med Ciudad México fra 1598 til slutten av 1800-tallet.

## Historie
### Sølv
Fra misten av 1500-tallet tjente veien i tre hundre år hovedsakelig transporten av sølv fra Mexicos *sølvbyer* som Zacatecas, Guanajuato og San Luis Potosí og til Ciudad de México (Mexico by), og likeså det for utvinningen av sølvet nødvensige kvikksølvet fra nord og til gruvene. De rikdommer som slik ble vunnet vakte spanjolenes koloniale interesse og gav impulsen til å ville utforske og kolonisere kontinentet ytterligere. 

### Eneste forbindelse til Nuevo México
Ruten ble suksessivt forlenget til over Rio Grande ved El Paso, Texas og så inn i Nuevo Mexico (som nå er i USA). Før Mexico vant sin selvstendighet i 1821 var alle forbindelser mellom Nuevo Mexico och omverdenen begrenset til denne led, som ble benyttet av oksekjerrer og pakkmuldyr for å transportere guvernører, soldater, misjonærer og kolonister.

### Santa Fe Trail

Da Santa Fe Trail var blitt etablert fortsatte amerikanske kjøpmenn sine handelsekspedisjoner sørover fra Santa Fe langs *El Camino Real*. Denne handelsvei fungerte frem til det at jernbanene slo igjennom mot slutten av 1800-tallet.

### Jornada del Muerto
**Jornada del Muerto** var den om lag 200 km lange del av *Chihuahua Trail* sør for Santa Fe i New Mexico som gikk igjennom et ørkenbasseng uten vann.

## Bilder

Fil:Jornada-del-Muerto-NM-Map.jpg|Kart over *Jornade del Muerto*.
File:Looking south towards the Jornada del Muerto Volcano.jpg|Del av *Jornada del Muerto* idag.
File:Spaceport America from the Yost Escarpment of El Camino Real de Tierra Adentro by Samat Jain.jpg|Utsyn fra *Jornada del Muerto* idag.
File:Looking southwest from the Point of Rocks by Samat Jain.jpg|Utsyn over en del av *Camino Reals* strekning.


## Litteratur
* Hal Jackson, *Following the Royal Road : a guide to the historic Camino Real de Tierra Adentro* (Albuquerque : University of New Mexico Press, 2006).
* Hunt Janin & Ursula Carlson, *Trails of historic New Mexico : routes used by Indian, Spanish and American travelers through 1886* (Jefferson, N.C. : McFarland, c2010).
* Eniac Martínez, *Camino Real de Tierra Adentro* (México, D.F. : Instituto Nacional de Antropología e Historia, 2006).
* Max L. Moorehead, *New Mexico’s royal road : trade and travel on the Chihuahua Trail* (Norman : University of Oklahoma Press, c1995).

## Eksterne lenker
* ''El Camino Real de Tierra Adentro'' Youtube: New Mexico PBS.
Bonham (Texas)

**Bonham** er administrativt sete i Fannin County i Texas. Byen har fått sitt navn etter James Bonham som falt i slaget ved Alamo. Etter 2010 års folketelling hadde Bonham 10&nbsp;127 innbyggere.

## Kjente personer fra Bonham
* Charlie Christian, musiker
* Kenny Marchant, politiker

## Referanser


## Eksterne lenker
*
Andemusling

**Andemusling** eller **vanlig dammusling** (*Anodonta anatina*) tilhører slekten *[[Anodonta]]* i dammuslingfamilien (Unionidae), en slekt som består av mellomstore til store ferskvannsmuslinger. Arten har tynt skall og blir omkring  lang. Den finnes i næringsrike vann.

Arten finnes i Norge og er vert for parasitten *[[Paraergasilus rylovi]]*.

## Referanser


## Eksterne lenker
*
Roby (Texas)

**Roby** er administrativt sete i Fisher County i Texas i USA. Etter 2010 års folketelling hadde da Roby 643 innbyggere.

## Referanser
Sugar Land (Texas)

**Sugar Land** er en by i Fort Bend County i delstaten Texas i USA med 79&nbsp;943 innbyggere (2006). Den er del av storbyomnrådet Houston-Sugar Land-Baytown.

## Historie
De tidligere innbyggere i områdert, fra indianerstammene karankawa og atakapa, ble fordrevet på 1700-tallet. Tidlig på 1800-tallet fikk området en sukkerrørplantasje.

Nathaniel Williams, som sammen med broren Samuel var blant de første hvite engelsktalende nybyggere her, kjøpte området i 1838. Så etablerte de en rekke plantasjer, og dyrket blant annet bomull, mais og sukkerrør. I 1853 kjøpte Benjamin Terry og William J. Kyle plantasjenme og kalte bosettingen der for Sugar Land.

I Sugar Land er hovedsetet og det største raffineriet til selskapet *[[Imperial Sugar]]*.

## Referanser


## Eksterne lenker
*
Fairfield (Texas)

**Fairfield** er administrativt sete i Freestone County i Texas. Er oppkalt etter Fairfield i Alabama. Det opprinnelige stedsnavnet var **Mound Prairie**. Ettert 2010 års folketelling hadde Fairfield 2&nbsp;951 innbyggere.

## Referanser


## Eksterne lenker
* Fairfield Chamber of Commerce
Poteet (Texas)

**Poteet** er en by i Atascosa County i Texas i USA. Befolkningen var på 3&nbsp;260 ved folketellingen i 2010. Den er del av San Antonio Metropolitan Statistical Area. Den er oppkalt etter sin første postmester, Francis Marion Poteet.

## Referanser


## Eksterne lenker
* 
* Poteet Strawberry Festival
* Poteet Independent School District 
* Poteet article at Texas State Historical Association
* Poteet entry at Eyes On Texas
Anodonta cataracta

***Anodonta cataracta*** er en art av slekten Anodonta som består av mellomstore til store ferskvanns-muslinger.

## Referanser


## Eksterne lenker
*
Seminole (Texas)

**Seminole** er administrativt sete i Gaines County i Texas. Den ligger på det store og tørre slettelandet Llano Estacado. Ifølge folketelling i 2010 hadde Seminole 6&nbsp;430 innbyggere.

## Historie
Land for Seminole ble donert av landeiere bosatt andre steder for at det skulle bli *county seat*' for fylket. I 1906 kom de første bosettere dit, W.B. Austin og hans hustru Emma. De flyttet sin *general store* dit fra Caput i Texas. Da var det også kommet postkontor til Seminole. Seminole National Bank åpnet sine dører i 1906, fulgt av First State Bank i 1907. I 1912 tapte Seminole National Bank over $3,000 da den ble utsatt for bankran. I 1914 slo de to bankene seg sammen. I 1950 var folketallet i Seminole vokst forbi Seagraves i nærheten.

I 1977 kjøpte et hundretalls familier plautdietsch-talende «russiske» mennonitter fra Mexico seg land sørvest for Seminole for å bosette seg der, men fikk problemer med innvandrerstatus. I 1980 undertegnet president Jimmy Carter lovgiving som tillot de opprinnelige hundre familier å erverve fulle statsborgerlige rettigheter. I 2016 var det omlagt 6.000 plautdietsch-talende rundt Seminole.

## Referanser
El Paso Times

***El Paso Times*** er en dagsavis i den amerikanske byen El Paso i Texas. Den ble grunnlagt i 1881 av Marcellus Washington Carrico som ukeavis. Den ble etter ett år dagsavis. Avisen har (2016) et opplag på 65&nbsp;000 og på 125&nbsp;000 på søndager. Den er (2017) byens eneste engelskspråklige avis.
Fredericksburg (Texas)

**Fredericksburg** er en by i den amerikanske delstaten Texas med et areal på 17,2&nbsp;km² og en folkemengde på  innbyggere per 2020. 

Fredericksburg er administrativt sete i Gillespie County.

## Historie
Fredericksburg ble grunnlagt i 1846 av John O. Meusebach (født Freiherr Otfried Hans von Meusebach), en tidligere prøyssisk byråkrat, som oppkalte stedet etter prins Frederick av Preussen. Mange av de første innbyggerne var tyske innvandrere og uttalte byens navn «Friedrichsburg» på tysk, noe som ga opphav til byens gamle tilnavn «Fritztown». Da den amerikanske borgerkrigen brøt ut i 1861 var de fleste av byens borgere mot at Texas skulle bryte med USA. Mange av dem hadde flyktet fra etterdønningene av revolusjonen i Preussen i 1848 og hadde liberale politiske oppfatninger.

## Kommunikasjon
Flyplassen Gillespie County Airport om lag 5&nbsp;km sørvest for Fredericksburg ble tatt i bruk i 1947.

## Referanser


## Eksterne lenker
* 
*Handbook of Texas Online
Valget i Niedersachsen 2017

**Valget i Niedersachsen 2017** var det 18. valget til Niedersachsens landdag, og ble avholdt 15. oktober 2017. Ved valget var det ca. 6,1 millioner stemmeberettigede.

Valget, som opprinnelig var berammet til 14. januar 2018, ble avholdt som et nyvalg. Et medlem av Bündnis 90/Die Grünen gikk over til CDU, slik at regjeringen fra SPD og Bündnis 90/Die Grünen mistet sitt flertall i delstatsparlamentet.

## Utgangsposisjon
Etter valget i Niedersachsen 2013, fikk SPD 49 medlemmer av landdagen, Bündnis 90/Die Grünen 20, CDU 54 og FDP 14 medlemmer.  

Elke Twesten som var innvalgt på listen til Bündnis 90/Die Grünen, kunngjorde våren 2017 at hun forlot partiet til fordel for CDU. Stephan Weils regjering som støttet seg på en koalisjon av SPD og Bündnis 90/Die Grünen, mistet dermed sitt flertall i landdagen. Landdagen utskrev deretter nyvalg.

## Valgsystem

Landdagen ble valgt gjennom 87 valgkretser. I hver krets ble det valgt ett medlem av landdagen. Ytterligere 48 medlemmer ble valgt over partilister i delstaten, slik at landdagen skulle bestå av minst 135 medlemmer. 

Vinnere av et direktemandat i valgkretsene beholdt sin plass i parlamentet. Det var imidlertid resultatet av listevalgene som avgjorde maktforholdet i parlamentet. 

Direktevalgte medlemmer av et parti som overskred partiets andel av parlamentet, i henhold til listevalget, ble kalt overskuddsmandater. De øvrige partiene mottok kompensasjon for overskuddsmandater i form av utjevningsmandater. Det gjaldt en sperregrense på fem prosent.

Valgperioden var fem år. Stemmerettsalderen er 16 år mens valgbarhetsalderen var 18 år.

## Referanser